**Hodnotenie predmetu informatika**

Predmet informatika v 3. a  4. ročníku hodnotíme formou klasifikácie v súlade s Metodickým pokynom č. 22/ 2011 na hodnotenie žiakov základnej školy.

Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého podľa jeho možností a schopností. Snahou učiteľa je pozitívne hodnotenie žiaka, povzbudenie pri práci, usmerňovanie a poskytovanie návodu ako postupovať pri odstraňovaní nedostatkov Žiaci sú priebežne hodnotení podľa dosiahnutých výsledkov a osobného pokroku. Žiakov postupne vedieme k sebahodnoteniu a vzájomnému hodnoteniu.

*Klasifikácia v predmete informatika zahŕňa nasledovné formy a metódy overovania požiadaviek na vedomosti a zručnosti žiakov:*

**1. praktické**:

* praktické cvičenia - práca na počítači, ktorou je preverovaná schopnosť žiaka uplatňovať získané vedomosti a zručnosti pri riešení konkrétnych úloh, napríklad kreslenie v grafickom editore, orientácia na webstránkach a pod.,
* projekty – práca na počítači, ktorou je preverovaná schopnosť žiaka uplatňovať získané vedomosti a zručnosti, hodnotenie je zamerané na grafické spracovanie, tvorivosť, prezentáciu,

**2.** **ústne** – ústne prezentovanie osvojených poznatkov, napríklad vymenovanie základných častí počítača...